Hellerup 22. april 2025

**Bestyrelsesmøde tirsdag den 29. april 2025 kl. 18.00 i B 1903.**

Mødet afholdt i Olympia

**Referat fra bestyrelsesmødet:**

**Deltagere: Louise, Martin, Lennart, Ulrik, René, Frederik (senere), Oliver, Brando og Keld.**

**Afbud: Lars og Mads**

**Referat**

1. **Udpegning af referent**

René udpeget.

1. **Godkendelse og underskrift af referat fra møde inden GF d. 18.03.25** – (5 min/U)

Referat underskrevet af de tilstedeværende.

1. **Økonomi** – Frederik (10 min/D)

DBU’s turneringsafgifter udgør ca. 400.000,- i 2025, som nu skal betales af klubkassen.

Periodens resultat ser rigtigt godt ud sammenlignet med tidligere år.

KlubOffice er ikke godkendt som bogføringssystem ifølge den nye bogføringslov, så vi skal derfor ud på markedet og kigge efter et supplerende bogføringssystem, da DBU ikke udvikler for at være compliant med den nye lovgivning.

1. **Kort status på det sportslige arbejde** - Keld og Thomas (10 min/O)

Græsbanerne er nu taget i brug og dette giver langt bedre muligheder for træning på anlægget.

DBU-børneklub, her opfylder b.1903 alle de krav der stilles, så vi forventer at blive blåstemplet af DBU i den nærmeste fremtid. DBU vil herefter gerne bruge b.1903 som eksempel på, hvad en rigtig god børneklub er, og hvad man skal gøre for at blive det.

2 nye pigeårgange, U12 og U13, starter op en af de kommende uger, så snart der er fundet trænere.

1. **Kort status fra administration og anlæg** – Mads (10 min/O)

Mads er desværre syg, så dette afventer til næste møde.

1. **Nyt fra udvalgene –** flere (20 min/O)
	1. **Status:** FCK Kvinder – Louise
		1. Træning hos B1903?
			1. Træningsløsning for FCK Kvinder er lige nu planlagt til at foregå på Frederiksberg og i Vanløse, så derfor er b.1903 ikke i spil til dette.
		2. Bidrag til kunstgræs?
			1. Det ser pt ikke ud som om b.1903 er løsningen, så derfor skal vi heller ikke forvente at FCK vil bidrage til mere kunststof.
	2. **Fællesdrev:** Virker det nu? – Rene

Det burde fungere, referatet lægges på fællesdrevet, og så må vi se om alle kan tilgå det.

1. **Eventuelt** (25 min/D)
	1. Banekapacitet i Gentofte Sportspark – Ulrik

Der er ledig kapacitet på Gentofte Sportspark. Er det noget, som vi ønsker at benytte for at nedbringe ventetider? Thomas og Keld vender tilbage med deres holdning.

* 1. Finansiering af kunstgræsbane i lyset af udvikling på aktiemarkedet – Ulrik

Der er ikke kommet svar fra kommunen endnu.

Kunststofbanen kan eventuelt finansieres via fonde og via et lån i Kommune kredit, hvor Gentofte Kommune stiller garantien.

Derudover har vi spurgt GK om vi kan bruge bannerreklamer på hegnet (ligesom fx tennisklubber) ud til Lyngbyvejen, hvor vi gør opmærksom på at vi reklamerer for at samle ind til nye kunststofbaner, så kommunens piger og drenge kan spille fodbold hele året.

Der er kommet et tilbud på hvad det koster at anlægge en ny kunststofbane, og dette skal der lige kigges på af Lennart, Ulrik og Mads.

* 1. Ny regel for brug af Fondens tøjpakke – Mads

Da der er ny fortolkning af regler for udlodninger fra fonden, vil det være sådan fremover, at det er fonden der stiller tøj til rådighed for klubbens medlemmer. Og at tøjet derfor også skal leveres retur, når man ikke længere har et tilhørsforhold til b.1903.

* 1. Gentegning af erhvervssponsorat - Ulrik

Clipper og Viltoft har gentegnet erhvervssponsoratet.

1. **Fastlæggelse af næste bestyrelsesmøder–** alle(5 min/B)
	1. 20. maj

Mødet afholdes den 22. maj 2025.

* 1. 17. juni?

Mødet afholdes den 18. juni 2025.

Ulrik Marschall Frederik Falch René Kristensen

Lars Hallgren Daniel C. Larsen Lennart Deramat

Martin Leifelt Louise Bøje